# kenlabourat
## Brezhoneg
### Etimologiezh

    Ger kevrennek savet diwar ar rakger ken- hag ar verb labourat pe diwar an anv-kadarn kenlabour hag al lostger -at.

### Verb

kenlabourat /ˌkẽnlaˈbuːrat/ verb gwan ha verb kreñv dieeun (anv-gwan-verb : kenlabouret) (displegadur) I. verb gwan
* Labourat a-stroll war un hevelep tachenn
* Kenlabourat gant unan bennak
** Ne vanas ket pell da dermal : asantiñ a rae, emezi, kenlabourat ganimp a-c'hrad vat hag evit netra keit ha ma padje an enklask diwar-benn ar « Pembroke » [...]. — (Jarl Priel, An Teirgwern Pembroke, Al Liamm, 1959, p. 93.)
** Evel-se int deuet da genlabourat gant tud « Dastum » a vez o redek ar maezioù evit kutuilh diwar muzelloù ar vrezhonegerien kaerañ bleunioù hol lennegezh dre gomz. — (Fañch Peru, Kañfarded Milin ar Wern, Skol Vreizh, 2008, p. 50.)
** — [...]. Ne rin nemet mervel un tamm diwezhatoc'h eget ma'm bije graet a-hend-all rak biken n'in-me da genlabourat gant Nerzhioù an Deñvalijenn. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 279.)
II. verb kreñv dieeun
* Kenlabourat da : kemer perzh e
** An holl a genlabouras da stagañ Norberzh gant evezh en e sugelloù, ha goude e teuas mare ar c'himiad, hag ar stardadeg daouarn. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 249.)

#### Deveradoù

* kenlabourer
* kenlabourerezh
* kenlabourus

#### Troidigezhioù

* galleg : collaborer , coopérer
* spagnoleg : colaborar